**ELŐTERJESZTÉS**

Mórágy Község Képviselő - testületének 2020. február hó 14. nap

rendes/rendkívüli testületi ülésére

|  |  |
| --- | --- |
| Tárgy: | Mórágy Község Önkormányzatának 2020. évi költségvetési rendelet-tervezete |
| Előterjesztő: | Glöckner Henrik polgármester |
| Előterjesztést készítette: | dr. Puskásné dr. Szeghy Petra jegyző  Füle Mária jegyzői megbízott |
| Előterjesztés száma: | 12. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.) 23., 24-26., 29/A. §-a, valamint a végrehajtásáról szóló 368/2011. (XII.31.) Kormányrendelet (továbbiakban: Ávr.) 24. §, 27. § és 28. §-ainak előírásai szerint Mórágy Község Önkormányzata 2020. évi költségvetési rendelet-tervezetét az alábbiak szerint terjesztem elő.

A költségvetési rendelettervezetet a költségvetési szervek vezetőivel egyeztettük az Áht. 27. § (1) bekezdésben foglaltak szerint.

**I. Általános indokolás a rendelet - tervezethez**

**1. Általános indokolás**

Az Országgyűlés 2019. július 13-án fogadta el Magyarország 2020. évi költségvetéséről szóló 2019. évi LXXI. törvényt (továbbiakban: költségvetési törvény).

A rendelettervezet összeállításának alapja döntő részben a költségvetési törvényben, valamint Magyarország 2020. évi központi költségvetésének megalapozásáról szóló 2019. évi LXLVI. törvényében foglalt szabályzórendszer volt.

A költségvetés szerkezetét, kötelező elemeit, tartalmát az alábbi jogszabályok határozzák meg:

* az államháztartásról szóló 2011. évi CXCV. törvény (továbbiakban Áht.);
* az államháztartásról szóló törvény végrehajtásáról szóló 368/2011. (XII.31.) kormányrendelet;
* Magyarország gazdasági stabilitásáról szóló 2011. évi CXCIV. törvény;
* az adósságot keletkeztető ügyletekhez történő hozzájárulás részletes szabályiról szóló 353/2011. (XII.31.) kormányrendelet;
* Magyarország 2020. évi költségvetéséről szóló 2019. évi LXXI. törvény;
* az államháztartás számviteléről szóló 4/2013. (I.11.) kormányrendelet.

Mórágy Község Önkormányzata által irányított költségvetési szervei esetében változás az előző évhez képest nem történt.

A költségvetés előirányzatai között az alábbi intézmények előirányzatai szerepelnek:

- Mórágy Község Önkormányzata;

- Mórágyi Óvoda

A költségvetési előirányzatokat az Áht. előírásai alapján kötelező, önként vállalt, valamint államigazgatási feladatok szerinti bontásban szerepeltetjük.

A költségvetési rendelet-tervezet összeállítását megelőzően a kiadási szükségletek és a bevételi források tervezetének meghatározásához egyeztető tárgyalásokat folytattunk az intézmények vezetőivel.

**II. A rendelet - tervezet részletes indokolása**

1. § - hoz: A rendelet hatálya a területi és személyi hatályát rendezi.

2. § - hoz: Meghatározza a költségvetési rendelet szerkezetét.

3. § - hoz: Tartalmazza a költségvetés bevételi és kiadási oldalát.

4. § - hoz: Tartalmazza a bevételek és kiadások jóváhagyásának rendjét.

5. § - hoz: Meghatározza a hiány belső finanszírozásának rendjét.

6. § - hoz: Tartalmazza a központi források elszámolásának szabályait.

7. § - hoz: Meghatározza az önkormányzat kiadásait.

8.§ - hoz: Meghatározza az önkormányzat és szervei engedélyezett álláshelyeit, valamint javaslatot tesz azok évközi módosítására.

9. § - hoz: Tartalmazza a fejlesztési előirányzatokat.

10. § - hoz: Tartalmazza a tartalékok felhasználására vonatkozó rendelkezéseket.

11. § - hoz: Meghatározza az önkormányzat által nyújtott támogatásokat.

12. § - hoz: Meghatározza az önkormányzat előirányzat módosításának szabályait.

13. § - hoz: Meghatározza a költségvetés végrehajtásának szabályait.

14. § - hoz: Szabályozza a pénzellátás rendjét szabályozza.

15. § - hoz: Tartalmazza a költségvetés végrehajtásának ellenőrzését.

16. § - hoz: Tartalmazza a kötelezettségvállalásra vonatkozó szabályokat.

17. § - hoz: Tartalmazza a hatályba léptető rendelkezéseket.

A részletes indokolást a továbbiakban a mellékletek mentén adjuk meg.

**2. A költségvetés főbb céljai**

Magyarország központi költségvetéséről szóló 2019. évi LXXI. törvény rendelkezései szerint

az önkormányzatok finanszírozása és gazdálkodásuk tekintetében a legfőbb célkitűzés a kiszámíthatóság és stabilitás megtartása, a kistelepülések további felzárkóztatása, valamint a működési hiány nélküli gazdálkodás folyamatos biztosítása.

Ennek megfelelően a költségvetés előirányzatainak biztosítania kell az önkormányzat, a községgazdálkodás és az intézmények működési kereteit, az e felett rendelkezésre álló saját bevételeknek és a pályázati támogatásoknak pedig az önkormányzati fejlesztéseket.

A rendelet tervezet **működési előirányzatai** biztonságos működési kereteket tartalmaznak.

Erre lehetőséget részben a költségvetési törvényben már korábbi évekről is ismert, úgynevezett feladatfinanszírozási rendszer, részben pedig a saját bevételek közé tartozó helyi adó biztosít, emellett a Társadalmi Ellenőrző Tájékoztató Társuláson keresztül a Központi Nukleáris Pénzügyi Alapból kapott működési támogatás is jelentős forrásnak számít.

A központi szabályozásban és az egyes támogatási összegekben, azok növekményében megjelennek a költségvetési törvényben érvényesülő általános alapelvek, így a családok támogatása, a foglalkoztatottság növelése, az illetmények növelése. Ezen elvek érvényesülése érdekében több támogatási jogcím tekintetében az előző évi támogatást jelentősen meghaladó az idei évi központi forrás.

**A fejlesztésre javasolt előirányzatok összege 39.075.000.- Ft**.

A rendelet tervezetben a pályázati támogatással megvalósuló fejlesztés mellett (Szabadtéri színpad megépítése) az önkormányzat saját forrása terhére is tartalmaz fejlesztési előirányzatokat, tervezésükre a rendelkezésre álló saját forrás összegéig került sor.

**A költségvetés egyensúlya úgy működési, mint fejlesztési oldalon biztosított.**

**3. A költségvetés előirányzatai**

**A 2020. évi költségvetés főösszegét a mellékelt rendelet-tervezet szerint 195.931.566.- Ft-ban javasoljuk jóváhagyni.**

Az Önkormányzat bevételi és kiadási előirányzatait összefoglalóan az 1.1. számú melléklet tartalmazza kiemelt előirányzatonként. Az adatok önkormányzat és intézményei pénzátadása tekintetében halmozódást nem tartalmaznak.

A csatolt 1.2. számú melléklet a kötelező, az 1.3. számú melléklet az önként vállalt, az 1.4. számú melléklet az államigazgatási feladatokhoz tartozó bevételeket és kiadásokat tartalmazza.

A **működési kiadásoknál** a személyi juttatások esetében van növekmény, melyet a kötelező bérnövekmény okoz. A munkaadókat terhelő járulékok mértéke a bértömeg növekmény összege miatt emelkedett.

A dologi kiadások előirányzata az előző évhez képest jelentősen megemelkedett, ennek oka a Konyha nyersanyag költségének jelentős emelkedése valamint az Önkormányzatnál az informatikai szolgáltatások költségeinek növekedése.

A tartalékok összege az előző évihez képest csökkent.

A **fejlesztési kiadások**at nevesítetten a költségvetési rendelet 5. és 6. mellékletei tartalmazzák.

A költségvetés 195.931.566.- Ft-os főösszegén belül a működési előirányzat összege 155.094.566.- Ft, míg a fejlesztési kiadásoké 40.837.000.-Ft, így a költségvetés fő összegéhez viszonyított aránya az alábbi:

* **79,16 %** a működési célú felhasználás;
* **20,84 %**  a fejlesztési célú felhasználás.

**4. Bevételek tervezése**

A tervezett bevételeket a csatolt 1.1. számú mellékletben szereplő bontásban ismertetjük.

**4.1. Önkormányzatok működési támogatásai**

A helyi önkormányzatok központi költségvetési támogatási rendszere a 2020. évben is az önkormányzati feladatellátáshoz igazodó, 2013-ban kialakított feladatalapú támogatási rendszerben történik.

A költségvetési törvényben szereplő szabályozás alapján az önkormányzatok támogatásainál kiemelt területek a családok támogatása, a foglalkoztatottság további növelése, egyúttal az életszínvonal emelkedését szolgáló intézkedések, azon belül is kiemelt figyelemmel a szülők munkába állásának segítése. A 2017-2019. években jelentős változást okozott a minimálbér és a garantált bérminimum nagyarányú emeléséből adódó illetménynövekedés, a 2020. évi költségvetési törvény az ezekhez szükséges fedezetet tartalmazza. Nagyon fontos, hogy a fiatal generáció megfelelő nevelésben, gondozásban részesüljön, hiszen a sikeres jövőt a következő nemzedék alapozza majd meg. Ennek érdekében kiemelt figyelmet szükséges fordítani, nemcsak a gyermekek étkeztetésére, hanem a kisgyermekellátó-rendszer hatékony megszervezésére is. A Kormány a családvédelmi akcióterv elfogadásával új bölcsődei férőhelyek kialakítását, bölcsődei humánerőforrás megfelelő anyagi elismerésének biztosítását, a családi bölcsődék és a munkahelyi bölcsődék működtetéséhez a központi költségvetés biztosított fajlagos összegének emelését célul tűzte ki. A 2018-tól a bölcsődei és mini bölcsődei ellátás esetében is bevezetésre került a feladat alapú finanszírozás, amelynek finomhangolására kerül sor, annak érdekében, hogy a megvalósuló bölcsődei, mini bölcsődei férőhelyek működtetése megfelelő színvonalon történhessen. A Kormány kiemelten kezeli az intézményi gyermekétkeztetés és a szünidei étkeztetés biztosítására irányuló feladatokat.

Az önkormányzati hivatalokban foglalkoztatott köztisztviselők tekintetében a költségvetési törvény továbbra is biztosítja a köztisztviselői illetményalap önkormányzati hatáskörben történő emelését. Az illetményalap emelésének ellentételezését szolgáló, az alacsonyabb jövedelmi helyzetű önkormányzatok számára 2019. évben rendelkezésre álló pályázati forrás 2020. évben beépül az önkormányzati hivatalok alaptámogatásába, így az önkormányzatok kiszámítható feltételek mellett dönthetnek a köztisztviselői állomány illetményéről.

Mórágy Község Önkormányzata számára rendelkezésre álló állami támogatások főbb jogcímcsoportonként az alábbiak szerint alakul:

adatok: Ft-ban

|  |  |  |  |
| --- | --- | --- | --- |
| Megnevezés | 2019. év | 2020. év | Változás %-a |
| Település üzemeltetési feladatok támogatása | 20.859.774.- | 21.577.589.- | +3,4 % |
| Települési köznevelési feladatok támogatása | 16.754.183.- | 14.444.250.- | -13,8 % |
| Települési önkormányzatok szociális feladatai | 10.192.640.- | 11.275.600.- | +10,6 % |
| Gyermekétkeztetés támogatása | 13.274.126.- | 10.644.111.- | -19,8 % |
| Települési önkormányzatok nyilvános könyvtári és közművelődési feladatainak támogatása | 1.800.000.- | 1.800.000.- | - |
| Összesen: | 62.880.723.- | 59.741.550.- | -5 % |

Az állami támogatások összege évente változik, melyet három tényező befolyásol lényegesen:

1. lakosságszám változása;
2. adóerő képesség;
3. az ellátott feladatok és azok mutatószámai.

A központi források összességében 3.139.173.- Ft-tal, 5 %-kal csökkentek.

**4.2. A működési célú támogatás államháztartáson belülről** tervezett összege 52.366.564.- Ft

Ezen összeg a következő forrásokból áll össze:

* A Társadalmi Ellenőrző Tájékoztató Társuláson keresztül a Központi Nukleáris Pénzügyi Alapból kapott támogatás 45.000.000.- Ft
* A NEAK-tól kapott támogatás a védőnői körzet működtetéséhez 4.245.600.- Ft
* A Nemzeti Foglalkoztatási Alapból a közfoglalkoztatás támogatására 3.120.964.- Ft

**4.3.** A **közhatalmi bevételek** közé az önkormányzat által beszedett adók, így a gépjárműadó, a helyi adók, pótlékok, bírságok tartoznak. Az egyes adónemek 2019. évi tényadatai, valamint a 2020. évi tervezett összegek az alábbiak:

adatok Ft-ban

|  |  |  |
| --- | --- | --- |
| Megnevezés | 2019. évi tényleges bevétel | 2020. évi tervezett bevétel |
| Gépjárműadó | 1.318.371 | 1.500.000 |
| Magánszemélyek kommunális adója és építményadó | 2.151.800 | 2.200.000 |
| Helyi iparűzési adó | 4.386.904 | 2.800.000 |
| Egyéb közhatalmi bevételek | 31.282 | 0 |
| **Közhatalmi bevételek összesen:** | **7.951.357** | **6.500.000** |

A gépjárműadóból származó bevétel megosztott bevétel, a beszedett összeg 40 %-a illeti meg az önkormányzatot, így tervezésre annak összege került. Az adónem esetében jogszabályi változás nincs, emiatt az előző évben befolyt bevételt tervezzük 2020. évre.

Minden adónemre vonatkozóan elmondható az, hogy Mórágy Község Önkormányzat Képviselő-testülete az adók mértékét 2019. évben sem emelte, új települési adót nem vezetett be.

A bevételi terv meghatározásánál a tényleges összegekből kiindulva, a tevékenységüket megszüntető vállalkozások miatti bevétel kiesést, valamint a szervezeti átalakulás következtében várható változást figyelembe vettük. Mindezek alapján a bevételi tervet 2.800.000.- Ft-ban javasoljuk jóváhagyni.

A magánszemélyek kommunálisadójának jelenlegi mértéke 7.000 Ft/lakóház a bevételi tervet a 2019. évi tényleges bevételek volumene alapján 2.200.000.- Ft-ban javasoljuk jóváhagyni.

**4.4. Működési bevételek** jogcímén 13.794.763.- Ft tervezésére kerül sor, amelyből az önkormányzat központi költségvetésében 4.358.437.- Ft, míg a fennmaradó 9.436.326.- Ft az intézményeknél realizálódik.

4.4.1. Az **önkormányzat** központi költségvetése működési bevételének egy részét az önkormányzati lakások bérleti díjából származó bevételek képezik, melynek összege 397.920.- Ft.

A szociális étkeztetésből és ebéd kiszállításból származó bevételünk 3.551.956.- Ft.

Földbérleti díjak címén 116.000.- Ft került megtervezésre.

Működési bevételként számolunk még az E.R.Ö.V. Zrt. által fizetendő használati díjjal, melynek összege 272.561.- Ft.

Kamatbevételként pedig 20.000 Ft előirányzat tervezésére került sor.

4.4.2. Az **intézményi működési bevételként** 9.436.326.- Ft-ot javaslunk tervezni.

Az Mórágyi Óvoda bevétele teljes egészében az étkeztetéshez tartozó térítési díjakból származik.

A térítési díjak az előző évhez képest változatlanok, a bevételek összegét a szolgáltatást várhatóan igénybevevők létszáma, valamint Mórágy Község Önkormányzata Képviselő-testülete a gyermekvédelem helyi szabályozásáról szóló 4/2017. (II.24.) önkormányzati rendeletében meghatározott térítési díjak alapján határoztuk meg.

Mindezeket és a várható ÁFA visszaigénylést is figyelembe véve 9.436.326.- Ft tervezésére került sor.

**4.5. Felhalmozási célú támogatások államháztartáson belülről** 39.075.000.- Ft-os bevételi terve a Társadalmi Ellenőrző Tájékoztató Társuláson keresztül a Központi Nukleáris Pénzügyi Alapból kapott 35.075.000.- Ft támogatást valamint a LEADER pályázaton nyert 4.000.000 Ft támogatást tartalmazza.

**4.6. Finanszírozási bevételek** között az önkormányzat és intézményei előző évi maradványa, amely együttesen 24.453.689.- Ft összegű, összetétele az alábbi:

- Óvoda maradványa 1.198.222.- Ft

- Önkormányzat maradványa 23.255.467.- Ft

Az Óvoda maradványa megközelítőleg az előző év nagyságrendje szerinti.

Az önkormányzat pénzmaradványa az előző évi összeget meghaladja. Összegét nagyobb részben a takarékos gazdálkodás, kisebb részben pedig az idei évre áthúzó kiadás együtt eredményezte.

**5. Kiadások tervezése**

A költségvetési rendelet tervezetben szereplő kiadások az Óvoda valamint az Önkormányzat kiadási előirányzatait tartalmazzák.

A kiadási előirányzatok a költségvetési rendelet-tervezetben szereplő kiadási jogcímek szerint ismertetjük.

**5.1. Működési kiadások**

**5.1.1. Személyi juttatások** tervezése

Beépítésre kerültek a kötelező legkisebb munkabér, valamint a garantált bérminimum összegére vonatkozó 367/2019. (XII. 30.) Korm. rendelete szerinti, 2020. évre hatályos összegei.

A bérkompenzáció rendszere 2020. évben is fennmarad, amelynek összege eredeti előirányzatként nem került megtervezésre. A kifizetéseket központi költségvetés finanszírozza, így azt az érintett intézmények évközi pótelőirányzat keretében kapják meg.

A közalkalmazottak részére adható juttatást a rendelet-tervezet egy jogcímen tartalmaz: béren kívüli juttatás címén bruttó 200.000.- Ft hozzájárulás Szép Kártyára történő utalás formájában kerül kifizetésre a munkavállalók részére.

Közfoglalkoztatáshoz tartozóan március hónapig a folyamatban lévő foglalkoztatáshoz kapcsolódóan 978.360.- Ft-ot, míg a decemberig várható foglalkoztatás önrészére 2.608.960.- Ft-ot építettünk be.

A személyi juttatások rendelet-tervezet szerinti összege 51.470.803.- Ft, amely az előző évhez képest 3,8 %-kal emelkedett.

**5.1.2. Munkaadókat terhelő járulékokra** 8.767.262.- Ft került elkülönítésre.

A szociális hozzájárulási adó mértéke évek óta csökken, 2016. évben 27 %, 2017. évben 22 %, 2018. és 2019. években 19,5 %, 2019. július 1-jétől 17,5 %-os mértékű.

Fentiek mellett tervezésre kerültek a munkáltató által fizetendő személyi jövedelemadó, valamint tényadatok alapján a táppénz hozzájárulás összege.

**5.1.3. Dologi kiadások**

Az előirányzatok tervezés az előző évi tényadatok alapján, azok egyszeri elemekkel történt korrekciója alapján került meghatározásra, az így rendelkezésre álló keretek szükséges és elégséges összegeket tartalmaznak.

Dologi kiadásra 55.408.042.- Ft került megtervezésre. Az önkormányzat dologi kiadásai összességében az előző évi eredeti előirányzathoz képest emelkedést mutatnak, ennek oka a Konyha nyersanyag költségének jelentős emelkedése valamint az Önkormányzatnál az informatikai szolgáltatások költségeinek növekedése

A dologi kiadások összegből az Önkormányzatnál 37.767.742.- Ft, az Óvodánál 17.640.300.- került megtervezésre.

**5.1.3.1. Az önkormányzat dologi kiadásai** az ellátott feladatok széles körét felölelő kiadásokat tartalmaznak.

Készletbeszerzésre (irodaszer, könyv, folyóirat, hajtó-, kenőanyag, egyéb anyag- és készletbeszerzés) 4.770.000 Ft került betervezésre.

Szolgáltatásokra összesen 22.020.348.- Ft-ot előirányoztunk, mely a következő kiadásokból tevődik össze:

* informatikai szolgáltatások: 2.380.000.- Ft
* egyéb kommunikációs szolgáltatás: 880.000.- Ft
* vásárolt élelmezés: 5.377.148.- Ft
* oszlopbérleti díj: 720.000.- Ft
* szállítási szolgáltatás: 100.000.- Ft
* gázenergia szolgáltatás: 2.922.000.- Ft
* villamosenergia szolgáltatás: 1.300.000.- Ft
* vízdíjak: 230.000.- Ft
* karbantartás, kisjavítás: 1.250.000.- Ft
* egyéb üzemeltetési, fenntartási szolgáltatások: 6.311.200.- Ft
* vásárolt közszolgáltatás: 550.000.- Ft

Ezen előirányzatok meghatározása a 2019. évi tényadatok alapján történt.

**5.1.3.2. Intézményi dologi kiadások**

Az Mórágyi Óvoda dologi kiadásainak összegéből 9.200.000.- Ft-ot képvisel az élelmiszer kiadása, amely az intézmény összes dologi kiadásának 52,15 %-át képezi.

Készletbeszerzésre (irodaszer, könyv, folyóirat, egyéb anyag- és készletbeszerzés) 1.590.000 Ft került betervezésre.

Szolgáltatásokra összesen 3.100.000.- Ft-ot előirányoztunk, mely a következő kiadásokból tevődik össze:

* informatikai szolgáltatások: 240.000.- Ft
* egyéb kommunikációs szolgáltatás: 100.000.- Ft
* bérleti díj: 120.000.- Ft
* gázenergia szolgáltatás: 1.300.000.- Ft
* villamosenergia szolgáltatás: 200.000.- Ft
* vízdíjak: 330.000.- Ft
* karbantartás, kisjavítás: 100.000.- Ft
* szakmai tevékenységet segítő szolgáltatás: 250.000.- Ft
* egyéb szolgáltatás: 360.000.- Ft
* pénzügyi szolgáltatás: 100.000 Ft

Ezen előirányzatok meghatározása a 2019. évi tényadatok alapján történt.

**5.1.4. Ellátottak pénzbeli juttatásai**

Mórágy Község Önkormányzat Képviselő-testülete a szociális ellátások helyi szabályozásáról szóló 2/2015. (II. 25.) önkormányzati rendeletet alkotta, ennek alapján az alábbi támogatási formákhoz tartozóan került sor előirányzatok tervezésére:

* lakhatáshoz támogatás 720.000.- Ft
* gyógyszertámogatás 300.000.- Ft
* temetési támogatás 150.000.- Ft
* köztemetés 250.000.- Ft
* eseti támogatás 500.000.- Ft

Összesen: 1.920.000.-Ft

Mórágy Község Önkormányzat Képviselő-testülete a gyermekvédelem helyi szabályozásáról szóló 4/2017. (II. 24.) önkormányzati rendelete alapján az alábbi támogatási formákhoz tartozóan került sor előirányzatok tervezésére:

* beiskolázási támogatás: 1.500.000.- Ft
* karácsonyi támogatás: 1.205.000.- Ft

A pénzeszközátadások között 300.000.- Ft a Bursa Hungarica ösztöndíj pályázatra átadott összeg, így a szociális célú kiadások 4.925.000.- Ft-ot képeznek. Ezen kiadások az önkormányzat részére rendelkezésre bocsátott állami támogatás terhére elszámolhatóak.

**5.1.5. Egyéb működési célú kiadásokra** 11.422.000.- Ft-ot javaslunk fordítani.

A kiadási csoport legnagyobb eleme a Bonyhádi Közös Önkormányzati hivatalnak történő pénzátadás, amely 5.287.061.- Ft-ot jelent.

A működési célú pénzeszköz átadások között terveztük továbbá az orvosi ügyeletnek és munkaszervzetnek átadott 1.885.418.- Ft-ot.

Az államháztartáson kívüli pénzátadásra egyesületek, szervezetek, alapítványok részére az alábbi támogatásokat javasoljuk:

* Alapítványok támogatása (kérelem esetén) 50.000.- Ft
* Bátaszéki Önkéntes Tűzoltóság: 1.000.000.- Ft
* Helyi civil szervezetek támogatása: 3.200.000.- Ft

**6. A felhalmozás költségvetés kiadásai**

A felhalmozási kiadásokra összességében 40.837.000.- Ft-ot javaslunk fordítani.

Fenti összegből 39.837.000.- Ft-ot képvisel a beruházások összege

A kiadások forrását egyrészt az pénzmaradványként rendelkezésre álló bevételek, másrészt pedig 4.5. pontnál ismertetett, még lehívható támogatások, valamint a saját bevételek képezik.

**6.1. Beruházások**

A beruházási kiadásokat célonként nevesítve és a kiadásokat számszerűsítve a 7. melléklet tartalmazza.

Az Óvoda kiadásai között is szerepel beruházási előirányzat, 762.000.- Ft összegben, mely tárgyi eszköz beszerzésre lett betervezve

**6.2. Egyéb felhalmozási kiadások**

Az első lakáshoz jutók támogatására 1.000.000.- Ft előirányzatot terveztünk.

**7. Tartalékok**

A rendelet-tervezetben szereplő tartalékok összege 23.100.980.- Ft, mely egyéb céltartalékként került betervezésre.

**8. A Rendelet-tervezet egyéb mellékletei:**

Az Áht. 24. § (4), valamint a 102. § (3) bekezdése szerint a Képviselő-testület részére tájékoztatásul az alábbi kimutatásokat kell szöveges indoklással együtt bemutatni:

* 7. sz. melléklet: tájékoztató a 2018. évi tény, 2019. évi várható, 2020. évi tervezett adatokról.

A melléklet összehasonlító szerkezetben jeleníti meg a megjelölt időszak bevételeinek és kiadásainak adatait, amely a költségvetési előirányzatok meghatározásához nyújtott segítséget.

* 8. sz. melléklet: Európai Uniós támogatással megvalósuló projektek bevételei és kiadásai.
* 9. sz. melléklet: A többéves kihatással járó döntések számszerűsítése évenként és összesítve célok szerint.
* 10. sz. melléklet: Az önkormányzat által adott közvetett támogatások.

A támogatások között a magánszemélyek kommunális adója, a gépjárműadóból, valamint a talajterhelési díjból egyedi kérelem alapján várhatóan elengedésre kerülő követeléseket szerepeltetjük.

* 11. számú melléklet az engedélyezett álláshelyek számát tartalmazza.
* 12. számú melléklet: az állami támogatások jogcímei és összegei.
* 13. sz. melléklet: előirányzat-felhasználási ütemterv.

Az előirányzatok havi bontásban szerepelnek, amelyből figyelemmel kísérhető a város likviditásának alakulása, az esetleges külső forrás igénybevételének ideje és nagyságrendje.

* 14. sz. melléklet: az önkormányzat által nyújtott hitel és kölcsön alakulása lejárat szerint.
* 15. számú melléklet: a költségvetési évet követő 3 év várható bevételeiről és kiadásairól ad tájékoztatást.
* 16. sz. melléklet: Likviditási terv. Az önkormányzat előirányzat-felhasználási terve alapján készül, havonkénti bontásban ad tájékoztatást az önkormányzat likviditási helyzetének alakulásáról.

**Tisztelt Képviselő-testület!**

Kérem, hogy a részletes indokolás, a csatolt mellékletek alapján Mórágy Község Önkormányzata 2020. évi költségvetési rendeletét megalkotni szíveskedjenek.

Mórágy, 2020. február 10.

Glöckner Henrik

polgármester